ai4bharat/Pralekha huggingface dataset:
హోం మంత్రిత్వ శాఖ
ప్రత్యేక ప్రచారం 2.0ని విజయవంతంగా నిర్వహించిన హోం వ్యవహారాల మంత్రిత్వ శాఖ
ప్రత్యేక ప్రచారం 2.0ని హోం వ్యవహారాల మంత్రిత్వ శాఖ 2022 అక్టోబర్ 2 నుంచి 31 వరకు విజయవంతంగా నిర్వహించింది. ప్రజలు సందర్శించే ప్రాంతాలతో సహా ఫీల్డ్ మరియు అవుట్స్టేషన్ కార్యాలయాలతో సహా 11,559 ప్రాంతాలలో హోం వ్యవహారాల మంత్రిత్వ శాఖ కార్యక్రమాన్ని నిర్వహించింది. కార్యక్రమంలో భాగంగా ఎంపీ రెఫరెన్స్లు, పార్లమెంటరీ హామీలు, ఐఎంసీ సూచనలు, రాష్ట్ర ప్రభుత్వ సూచనలు, పీఎంఓ సూచనలు, ప్రజా సమస్యలు, మరియు పీజీ అప్పీల్స్ వంటి వివిధ తరగతుల్లో పెండింగ్ లో ఉన్న అంశాలను హోం వ్యవహారాల మంత్రిత్వ శాఖ సమర్థవంతంగా పరిష్కరించింది.
ప్రత్యేక ప్రచారం 2.0 లో మంత్రిత్వ శాఖ దాని అనుబంధ/ సబార్డినేట్ కార్యాలయాల్లో మొత్తం 5.15 లక్షల ఫైళ్ళను సమీక్షించాలని గుర్తించారు. . వీటిలో 4.77 లక్షల ఫైళ్లను పరిశీలించి 2.81 లక్షల ఫైళ్లను తొలగించారు.
పనికిరాని వ్యర్థాలను తొలగించడం ద్వారా హోం వ్యవహారాల మంత్రిత్వ శాఖ ఇంతవరకు 1,40,99,510 రూపాయల ఆదాయాన్ని ఆర్జించింది. దాదాపు 90,525 చదరపు అడుగుల స్థలం వినియోగంలోకి అందుబాటులోకి వచ్చింది.
ప్రత్యేక ప్రచారం 2.0 అమలుకు నిర్వహించిన సన్నాహక దశలో మొత్తం 5,126 ప్రజా ఫిర్యాదులు మరియు అప్పీళ్లు పరిష్కారం కోసం మంత్రిత్వ శాఖ గుర్తించింది. వాటిలో 4,708 ప్రజా క్ ఫిర్యాదులు మరియు అప్పీళ్లు సమర్థవంతంగా పరిష్కరించబడ్డాయి.
కార్యక్రమం అమలుకు సంబంధించి కేంద్ర సాయుధ పోలీసు దళం, ఢిల్లీ పోలీసులు మరియు అటాచ్డ్/సబార్డినేట్ కార్యాలయాలు 2,000 కంటే ఎక్కువ ట్వీట్లు పోస్ట్ చేశాయి. వీటిలో 200 కంటే ఎక్కువ ట్వీట్లు మంత్రిత్వ శాఖ PIB ట్విట్టర్ హ్యాండిల్ @PIBHomeAffairs నుండి రీ-ట్వీట్ చేయబడ్డాయి.
స్వచ్ఛత కార్యక్రమానికి సంబంధించిన కొన్ని చిత్రాలు
కార్యక్రమం అమలుకు ముందు అమలు జరిగిన తర్వాత నార్త్ బ్లాక్ లో బ్యాడ్మింటన్ కోర్టు
కార్యక్రమం అమలుకు ముందు అమలు జరిగిన తర్వాత NKSTPP కార్యాలయం
కార్యక్రమం అమలుకు ముందు అమలు జరిగిన తర్వాత నార్త్ బ్లాక్ కారిడార్
కార్యక్రమం అమలుకు ముందు అమలు జరిగిన తర్వాత జమ్మూ NCB కార్యాలయం
కార్యక్రమం అమలుకు ముందు అమలు జరిగిన తర్వాత షిల్లాంగ్ లైకోర్ బయట దృశ్యాలు
అరుణాచల్ ప్రదేశ్ ఛంగ్లాంగ్ లో పరిశుభ్రత కార్యక్రమాలు
HQR/153 Bn లో పరిశుభ్రత కార్యక్రమాలు
జీలం నది తీరంలో 53 Bn చేపట్టిన స్వచ్ఛత కార్యక్రమం
ఆర్థిక మంత్రిత్వ శాఖ
సింగిల్ సెక్యూరిటీస్ మార్కెట్ కోడ్ ను ప్రవేశపెట్టనున్న ప్రభుత్వం
GIFT-IFSC వద్ద ప్రపంచ స్థాయి ఆర్థిక-సాంకేతిక కేంద్రం అభివృద్ధికి ప్రభుత్వంసహాయం చేస్తుంది
ఇన్వెస్ట్ మెంట్ గ్రేడ్ రుణ సెక్యూరిటీలను కొనుగోలు చేయడం కొరకు ఒకశాశ్వత సంస్థాగత చట్రం సృష్టించబడుతుంది.
వస్తువుల మార్కెట్ నిర్వహణను స్థాపించడానికి గిడ్డంగుల అభివృద్ధిమరియు నియంత్రణ అధికారం
పెట్టుబడి చార్టర్ ఆర్థిక పెట్టుబడిదారులందరి హక్కులుగా అభివృద్ధిచేయబడుతుంది.
సోలార్ ఎనర్జీ కార్పొరేషన్ ఆఫ్ ఇండియాకు 1000 కోట్లు, భారత పునరుత్పాదక ఇంధన అభివృద్ధి సంస్థకు రూ.1500 కోట్లు
సెక్యూరిటీ మార్కెట్లకు సంబంధించి హేతుబద్ధ ఏకరూప ‘సెక్యూరిటీల విపణి స్మృతి’ ను తేవాలన ప్రభుత్వం సంకల్పించింది. ఇందులో భాగంగా ‘సెబీ చట్టం-1992, డిపాజిటరీల చట్టం-1996, సెక్యూరిటీల కాంట్రాక్టుల  చట్టం-1956, ప్రభుత్వ సెక్యూరిటీల చట్టం-2007’లను ఏకీకృతం చేయాలని ఆర్థికశాఖ మంత్రి ప్రతిపాదించారు. తదనుగుణంగా ‘గిఫ్ట్-ఐఎఫ్ఎస్సీ’ లో అంతర్జాతీయ స్థాయి ‘‘ఆర్థిక-సాంకేతిక’’ కూడలిని అభివృద్ధి చేసేందుకు మద్దతివ్వాలని ప్రభుత్వం సంకల్పించింది.
(Visitor Counter : 240
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
“వన్ నేషన్ వన్ రేషన్ కార్డ్” జాతీయ పోర్టబిలిటీ ప్లాట్ఫామ్ మీదకు మరో ఐదు రాష్ట్రాలు / కేంద్రపాలిత ప్రాంతాలు, 17 కి చేరిన మొత్తం సంఖ్య
60 కోట్ల ఎన్ఎఫ్ఎస్ఏ లబ్ధిదారులు తమ ప్రస్తుత రేషన్ కార్డును ఉపయోగించి ఈ 17 రాష్ట్రాలు / కేంద్రపాలిత ప్రాంతాలలో ఎక్కడైనా రేషన్ తీసుకొనే సౌలభ్యం
“వన్ నేషన్ వన్ రేషన్ కార్డ్” జాతీయ పోర్టబిలిటీ ప్లాట్ఫామ్ మీదకు మరో ఐదు రాష్ట్రాలు / కేంద్రపాలిత ప్రాంతాలు, 17 కి చేరిన మొత్తం సంఖ్య
(- 60 కోట్ల ఎన్ఎఫ్ఎస్ఏ లబ్ధిదారులు తమ ప్రస్తుత రేషన్ కార్డును ఉపయోగించి ఈ 17 రాష్ట్రాలు / కేంద్రపాలిత ప్రాంతాలలో ఎక్కడైనా రేషన్ తీసుకొనే సౌలభ్యం
“వన్ నేషన్ వన్ రేషన్ కార్డ్” ప్రణాళికలో భాగంగా ఏర్పాటు చేస్తున్న జాతీయ క్లస్టర్లోకి మరో ఐదు రాష్ట్రాలు / కేంద్ర పాలిత ప్రాంతాలు కూడా అనుసంధానమయ్యాయి. జాతీయస్థాయి రేషన్ పోర్టబిలిటీ ప్లాట్ఫామ్ మీదకు తాజాగా ఉత్తరప్రదేశ్, బీహార్, పంజాబ్, హిమాచల్ ప్రదేశ్, దాద్రా & నగర్ హవేలి మరియు డామన్ & డయ్యులను కూడా సమ్మిళితం చేసేందుకు గాను కేంద్ర వినియోగదారుల వ్యవహారాలు, ఆహార మరియు ప్రజా పంపిణీ శాఖ మంత్రి శ్రీ రామ్విలాస్ పాశ్వాన్ తన సమ్మతి తెలిపారు. ఆంధ్రప్రదేశ్, గోవా, గుజరాత్, హర్యానా, జార్ఖండ్, కేరళ, కర్ణాటక, మధ్యప్రదేశ్, మహారాష్ట్ర, రాజస్థాన్, తెలంగాణ మరియు త్రిపురతో సహా మొత్తం పన్నెండు రాష్ట్రాలు ఇప్పటికే ఈ జాతీయ క్లస్టర్లో భాగంగా ఉన్నాయి. “వన్ నేషన్ వన్ రేషన్ కార్డ్” కేంద్ర ప్రభుత్వ ప్రణాళికలో భాగంగా రేషన్ కార్డ్ ఉన్న వారితో నేషనల్ పోర్టబిలిటీ అమలు పురోగతిని కేంద్ర మంత్రి శ్రీ రామ్విలాస్ పాశ్వాన్ సమీక్షించారు. కొత్తగా ఐదు రాష్ట్రాలు / కేంద్ర పాలిత ప్రాంతాల్ని నేషనల్ క్లస్టర్తో అనుసంధానించేందుకు అవసరమైన సాంకేతిక సంసిద్ధతను సమీక్షించారు. తాజా ఆమోదంతో 17 రాష్ట్రాలు /కేంద్ర పాలిత ప్రాంతాలకు చెందిన దాదాపు 60 కోట్ల ఎన్ఎఫ్ఎస్ఎ లబ్ధిదారులకు ఇతర రాష్ర్టాలలో రేషన్ పొందేందుకు గాను జాతీయ / అంతర్-రాష్ట్ర పోర్టబిలిటీ సౌకర్యం లభించనుంది. ఎన్ఎఫ్ఎస్ఏ లబ్ధిదారులు 17 రాష్ట్రాలు / కేంద్ర పాలిత ప్రాంతాలలోని తమకు నచ్చిన ఏదైనా చౌక ధరల దుకాణం  నుండి తమకు రావాల్సిన ఆహార ధాన్యాల రేషన్ కోటాను పొందవచ్చు.
సంబంధిత మార్గదర్శకాలు జారీ..
జాతీయ పోర్టబిలిటీ అమలుకు అవసరమైన మార్గదర్శకాలు / సూచనల్ని కేంద్ర వినియోగదారుల వ్యవహారాలు, ఆహార మరియు ప్రజా పంపిణీ శాఖ ఇప్పటికే ఈ ఐదు రాష్ట్రాలు, కేంద్ర పాలిత ప్రాంతాలకు చెందిన అధికారులతో పంచుకుంది. దీనికి తోడు సాంకేతిక బృందాలకు, అధికారులు అవసరమైన ఓరియంటేషన్ శిక్షణ కూడా అందజేశారు. జాతీయ రేషన్ వేదికపైకి కొత్తగా వచ్చిన ఐదు కొత్త రాష్ట్రాలలో అంతర్రాష్ర్ట లావాదేవీలకు అవసరమై వెబ్-సేవలు మరియు కేంద్రీకృతమైన డాష్ బోర్డుల ద్వారా వాటి పర్యవేక్షణ జరిగేందుకు వీలుగా అధికారికంగా “వన్ నేషన్ వన్ రేషన్ కార్డ్” సేవలను ప్రారంభించాలని కేంద్రం సూచించింది. దేశ వ్యాప్తంగా మొత్తం 17 రాష్ట్రాలు కేంద్ర పాలిత ప్రాంతాలన్నీ ఒకే క్లస్టర్గా చేస్తూ ఎలాంటి అంతరయం లేకుండా అంతర్-రాష్ట్ర రేషన్ / జాతీయ పోర్టబిలిటీ కార్యకలాపాలను ఈ రోజు నుంచి అధికారికంగా ప్రారంభించాలని కోరడమైంది. అలా చేయడం ఇప్పటికిప్పుడు వీలు కాని పక్షంలో క్షేత్రస్థాయి సంసిద్ధత బట్టి ఈ సేవలను పూర్తి స్థాయిలో అందుబాటులోకి తేవాలని కోరింది. సంబంధిత రాష్ట్ర / కేంద్రపాలిత ప్రాంత ప్రభుత్వాల సంసిద్ధత ప్రకారం “వన్ నేషన్ వన్ రేషన్ కార్డ్” ప్లాన్ కింద జాతీయ పోర్టబిలిటీని విస్తరించేలా నిరంతరం ప్రయత్నాలు జరుగుతున్నాయని కేంద్రం తెలిపింది.
విద్యుత్తు మంత్రిత్వ శాఖ
లుహ్రీ మొదటి దశ 210 మెగావాట్ల జల విద్యుత్ కేంద్రానికి రూ.1810 కోట్ల పెట్టుబడి ప్రతిపాదనకు కేంద్ర మంత్రి వర్గం ఆమోదం
ప్రధాన మంత్రి శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ రూ .1810.56 కోట్లు పెట్టుబడితో 210 మెగావాట్ల లుహ్రి స్టేజ్ -1 జల విద్యుత్ ప్రాజెక్టుకు ఆమోదం తెలిపింది. హిమాచల్ ప్రదేశ్ సట్లజ్ నదిపై ఈ ప్రాజెక్టును ప్రతిపాదిస్తున్నారు. ఈ ప్రాజెక్టు వల్ల ఏటా 758.20 మిలియన్ యూనిట్ల విద్యుత్ ఉత్పత్తి అవుతుంది.
ఈ ప్రాజెక్టును కేంద్ర ప్రభుత్వం, రాష్ట్ర ప్రభుత్వ క్రియాశీల సహకారంతో బిల్డ్-ఓన్-ఆపరేట్-మెయింటైన్  ప్రాతిపదికన సట్లజ్ జల్ విద్యా నిగమ్ లిమిటెడ్  అమలు చేస్తోంది. దీనిని 7 నవంబర్ 2019 న ప్రధానమంత్రి శ్రీ నరేంద్ర మోడీ ప్రారంభించిన రైజింగ్ హిమాచల్ గ్లోబల్ ఇన్వెస్టర్ మీట్ సందర్బంగా ప్రభుత్వం ఈ అవగాహన ఒప్పందం కుదుర్చుకుంది. కేంద్ర ప్రభుత్వం కూడా ఈ ప్రాజెక్టుకు రూ.66.19 కోట్లు విద్యుత్ సుంకాన్ని తగ్గించడంలో మౌలిక సదుపాయాలను అందించనున్నది.
లుహ్రి స్టేజ్ -1 హైడ్రో ఎలక్ట్రిక్ ప్రాజెక్ట్ 62 నెలల వ్యవధిలో ప్రారంభం అవుతుంది. ప్రాజెక్ట్ నుండి ఉత్పత్తి చేయబడిన విద్యుత్ గ్రిడ్ స్థిరత్వాన్ని అందించడంలో సహాయపడుతుంది, విద్యుత్ సరఫరా స్థితిని మెరుగుపరుస్తుంది. గ్రిడ్కు విలువైన పునరుత్పాదక శక్తిని జోడించడంతో పాటు, ఈ ప్రాజెక్ట్ పర్యావరణం నుండి ఏటా 6.1 లక్షల టన్నుల కార్బన్ డయాక్సైడ్ను తగ్గించటానికి దారితీస్తుంది, తద్వారా గాలి నాణ్యత మెరుగుపడటానికి దోహదం చేస్తుంది.
ఈ ప్రాజెక్టు నిర్మాణ కార్యకలాపాలు 2000 మందికి ప్రత్యక్ష, పరోక్ష ఉపాధి అవకాశాలు కల్పిస్తుంది. రాష్ట్ర సామాజిక-ఆర్థిక అభివృద్ధికి దోహదం చేస్తుంది. అంతేకాకుండా 40 సంవత్సరాల ప్రాజెక్ట్ లైఫ్ సైకిల్ సమయంలో రూ. 1140 కోట్ల ఉచిత విద్యుత్ రూపంలో లుహ్రి స్టేజ్ -1 హైడ్రో ఎలక్ట్రిక్ ప్రాజెక్ట్ ద్వారా హిమాచల్ ప్రదేశ్ లబ్ది పొందుతుంది. ప్రాజెక్ట్ ప్రభావిత కుటుంబాలకు పదేళ్లపాటు నెలకు 100 యూనిట్ల ఉచిత విద్యుత్ అందిస్తారు. పునరుత్పాదక శక్తి, విద్యుత్ ప్రసారం మరియు ఉష్ణ విద్యుత్ ఉత్పత్తి రంగాలలో జెజెవిఎన్ ప్రవేశించింది. 2023 నాటికి 5000 మెగావాట్ల, 2030 నాటికి 12000 మెగావాట్ల, 2040 నాటికి 25000 మెగావాట్ల అన్ని వనరుల నుండి మొత్తం వ్యవస్థాపిత సామర్థ్యం అంతర్గత వృద్ధి లక్ష్యాలకు ఇది అవకాశం కలిపిస్తుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
అగరబత్తీ తయారీ కళాకారులకు లబ్ధి చేకూర్చేందుకు ‘గ్రామోద్యోగ్ వికాస్ యోజన’ కింద ఓ కార్యక్రమం ప్రారంభించిన కేంద్ర ప్రభుత్వం 
అగరబత్తీల తయారీ కళాకారుల ప్రయోజనం, గ్రామీణ పరిశ్రమల వృద్ధి కోసం.. ‘గ్రామోద్యోగ్ వికాస్ యోజన’ కింద ఓ కార్యక్రమానికి కేంద్ర సూక్ష్మ, చిన్న, మధ్యతరహా పరిశ్రమల మంత్రిత్వ శాఖ ఆమోదం తెలిపింది. ఈ కార్యక్రమం కింద మొదట నాలుగు పైలెట్ ప్రాజెక్టులను ప్రారంభిస్తారు. వీటిలో ఒకటి ఈశాన్య ప్రాంతంలో ఉంటుంది. ఒక్కో కళాకారుల క్లస్టర్కు 50 ఆటోమాటిక్ అగరబత్తి తయారీ యంత్రాలు, 10 మిక్సింగ్ యంత్రాలు అందజేస్తారు. మొత్తం 200 ఆటోమాటిక్ అగరబత్తి తయారీ యంత్రాలు, 40 మిక్సింగ్ యంత్రాలు అందిస్తారు.
దేశీయంగా అగరబత్తీల తయారీని ప్రోత్సహించేందుకు కేంద్ర ప్రభుత్వం రెండు ముఖ్య నిర్ణయాలు తీసుకుంది. i)
దిగుమతుల విధానంలో, అగరబత్తీలను స్వేచ్ఛా వాణిజ్యం నుంచి నియంత్రిత వాణిజ్యానికి మార్చింది. ii) అగరబత్తీల తయారీకి ఉపయోగించే గుండ్రటి వెదురు పుల్లలపై దిగుమతి సుంకాన్ని 10 శాతం నుంచి 25 శాతానికి పెంచింది. దీనివల్ల దిగుమతులు తగ్గి, దేశీయంగా అగరబత్తీల తయారీ పెరిగి, గ్రామీణ ఉద్యోగిత వృద్ధి చెందుతుంది. దేశీయంగా అగరబత్తీల ఉత్పత్తి-గిరాకీ మధ్య అంతరాన్ని కూడా ఇది తగ్గిస్తుంది.
ఈ కార్యక్రమం కింద, "ఖాదీ అండ్ విలేజ్ ఇండస్ట్రీస్ కమిషన్"  అగరబత్తీ కళాకారులకు శిక్షణ, సాయం, యంత్రాలను అందిస్తుంది. వీరికి ఉత్పత్తి ఆర్డర్లు, ముడిసరుకు అందించేలా ఖాదీ సంస్థలు, అగరబత్తీ తయారీదారులతో ఒప్పందాలు కుదుర్చుకుంటుంది.
గ్రామాలు, చిన్న పట్టణాల్లో అగరబత్తీల తయారీని పెంచడానికి ఈ కార్యక్రమం ఉత్ప్రేరకంగా పని చేయడంతోపాటు, తక్షణం 500 అదనపు ఉద్యోగాలను సృష్టిస్తుంది. అగరబత్తీ కళాకారులకు నిరంతరం స్థిరమైన ఉపాధి కల్పించడం, వారి ఆదాయాన్ని వృద్ధి చేయడం ఈ కార్యక్రమం లక్ష్యం.
(Visitor Counter : 192
ఆయుష్
ఆయుర్వేదలోని ఇన్స్టిట్యూట్ ఆఫ్ టీచింగ్ అండ్ రీసెర్చ్ , గుజరాత్ రాష్ట్ర ప్రభుత్వం మధ్య అవగాహన ఒప్పందం
ఆయుష్ మంత్రిత్వ శాఖ కింద జామ్నగర్ లో ఉన్న ఆయుర్వేద ఇన్స్టిట్యూట్ ఆఫ్ టీచింగ్ అండ్ రీసెర్చ్ కి గుజరాత్ ప్రభుత్వానికి మధ్య గుజరాత్ ఉప ముఖ్యమంత్రి శ్రీ నితిన్భాయ్ పటేల్, ఆయుష్వైద్య కార్యదర్శి రాజేష్ కోటేచా సమక్షంలో 2021 జులై 15వ తేదీన అవగాహన ఒప్పందం కుదిరింది. ఈ అవగాహన ఒప్పందం ద్వారా జామ్నగర్లోని ఆయుర్వేద క్యాంపస్లో పనిచేస్తున్న అన్ని సంస్థలను ఆయుష్ మంత్రిత్వ శాఖ పరిధిలోని ఏకైక సంస్థ ఐటిఆర్ఎ గొడుగు కిందకు తీసుకువచ్చారు, ఇనిస్టిట్యూట్ ఆఫ్ నేషనల్ ఇంపార్టెన్స్  హోదా పొందారు. అవగాహన ఒప్పందం ప్రాముఖ్యతను నొక్కిచెప్పిన శ్రీనితిన్భాయ్, ఇది ఆయుర్వేదంలోని అన్ని శాఖలలో విద్యావ్యవస్థను బలోపేతం చేయడానికి మార్గం సుగమం చేస్తుందని అన్నారు.
డైరెక్టర్, ఐటిఆర్ఎ, ప్రొఫెసర్ డాక్టర్ అనుప్ ఠాకర్, గుజరాత్ ఆయుర్వేద విశ్వవిద్యాలయం ఇంచార్జి రిజిస్ట్రార్ శ్రీ హెచ్.పి.ఝల ఈ అవగాహన ఒప్పందం ఇచ్చి పుచ్చుకున్నారు.
"ఈ ఏర్పాటు విద్య, పరిశోధన మరియు వైద్య రంగాలలో కొత్త తలుపులు తెరవడానికి కారణం అవుతుంది" అని ఈ సందర్భంగా ఉపముఖ్యమంత్రి చెప్పారు. ఆయుర్వేద రంగంలో, కొత్త బోధన, వైద్య మరియు పరిశోధనా పద్ధతులను సిద్ధం చేయడం సులభం అవుతుందని, అధ్యయనం-పరిశోధన ప్రక్రియ వేగవంతం అవుతుందని అయన తెలిపారు. ఆయుర్వేద విద్య, పరిశోధన మొత్తం పరిధిని విస్తరిస్తుందని భావిస్తున్నట్టు చెప్పారు.
వైద్య రాజేష్ కోటేచా మాట్లాడుతూ ఆయుర్వేద రంగంలో కొత్త బోధన, వైద్య, పరిశోధన పద్ధతులను సిద్ధం చేయడం సులభం అవుతుంది. అధ్యయనం, పరిశోధన ప్రక్రియను మరింత లోతుగా చేయవచ్చని, ఆయుర్వేద విద్యకు, దేశవ్యాప్తంగా పరిశోధనా సంస్థలను పునః రూపకల్పన చేయడానికి ఐటిఆర్ఎ ఒక ఆదర్శవంతమైన సంస్థగా ఉంటుందని ఆయన అన్నారు.
రసాయనాలు, ఎరువుల మంత్రిత్వ శాఖ
జనౌషధి కేంద్రాల వివరాలు తెలుసుకోడానికి 'జనౌషధి సుగం' మొబైల్ యాప్ ని ఉపయోగిస్తున్న 3,25,000 మంది ప్రజలు
కోవిడ్-19 లాక్ డౌన్ సందర్బంగా జనఔషధిసుగం మొబైల్ యాప్ ప్రజలకు బాగా ఉపయుక్తంగా ఉంది. తమకు దగ్గరలో ఉన్న ప్రధాన మంత్రి జనౌషధి కేంద్రం  గుర్తించి సరసమైన ధరల్లో జనరిక్ మందులను పొందడానికి ఈ యాప్ సౌలభ్యంగా ఉంది. 3,25,000 మందికి పైగా జనఔషధిసుగం మొబైల్ యాప్ ని ఉపయోగించి లబ్ది పొందుతున్నారు. వినియోగదారుల రోజు వారి అవసరాలను సులభతరం చేయడానికి డిజిటల్ సాంకేతిక పరిజ్ఞానాన్ని ఉపయోగించుకోవటానికి, ప్రధాన్ మంత్రి భారతీయ జనౌషధి పరియోజన  కోసం ఈ మొబైల్ అప్లికేషన్ను ఫార్మస్యూటికల్స్ విభాగం కింద ఉన్న బ్యూరో ఆఫ్ ఫార్మా పిఎస్యుస్ ఆఫ్ ఇండియా  అభివృద్ధి చేసింది. ఈ విభాగం రసాయనాలు, ఎరువుల శాఖ మంత్రిత్వ శాఖ కింద పనిచేస్తుంది. డిజిటల్ వేదికపై ఇది అందరికి అందుబాటులో ఉండడంతో దీనిని ఉపయోగించే వారు అతి సునాయాసంగా జనౌషధి కేంద్రాలు సమీపంలో ఎక్కడున్నాయి, వాటిలో లభ్యమయ్యే మందులు, వాటి గరిష్ట రిటైల్ ధర, ఆ ఉత్పత్తి ధరలను వేరే వాటితో విశ్లేషించడం వంటి వివరాలు అతి సులభంగా తెలుసుకోవచ్చు. సాధారణంగా లభ్యమయ్యే మందులకు, జనరిక్ మందులకు తేడా, వినియోగరునికి ఎంత డబ్బు పొదుపు అవుతుంది వివరాలు కూడా ఈ యాప్ లో లభ్యమవుతాయి. ఆండ్రాయిడ్, ఐ-ఫోన్ రెంటిలోనూ లభ్యమయ్యే ఈ మొబైల్ యాప్ ని గూగుల్ ప్లే స్టోర్, ఆపిల్ స్టోర్ నుండి కూడా ఉచితంగా డౌన్ లోడ్ చేసుకోవచ్చు.
కోవిడ్-19 కు వ్యతిరేకంగా చేస్తున్న పోరాటంలో కేంద్ర ప్రభుత్వం ఆరోగ్య సంరక్షణ వ్యవస్థని విప్లవాత్మకంగా మారుస్తోంది. పిఎమ్బిజెపి వంటి ముఖ్యమైన పథకాల ద్వారా 900 నాణ్యమైన జనరిక్-మండులు, 154 శస్త్రచికిత్సా పరికరాలను అందిస్తోంది. ప్రస్తుతం, దేశంలోని 726 జిల్లాల్లో 6300 కి పైగా పిఎమ్జెఎకెలు పనిచేస్తున్నాయి. లాక్ డౌన్ వ్యవధిలో, కొరోనావైరస్ నుండి ప్రజలు తమను తాము రక్షించుకోవడంలో సహాయపడటానికి పిఎమ్బిజెపి తన సామజిక మాధ్యమ వేదికల ద్వారా విస్తృతంగా సమాచారాన్ని అందిస్తోంది.
(
ఉక్కు మంత్రిత్వ శాఖ
‘రన్ ఫర్ యూనిటీ’తో ఎన్ఎండీసీ రాష్ట్రీయ ఏక్తా దివస్ను జరుపుకుంది
కేంద్ర ఉక్కు మంత్రిత్వ శాఖకు చెందిన భారతదేశంలో అతిపెద్ద ఇనుప ఖనిజం ఉత్పత్తి సంస్థ నేషనల్ మినరల్ డెవలప్మెంట్ కార్పొరేషన్ లిమిటెడ్  రాష్ట్రీయ ఏక్తా దివస్ 2021 ఆజాదీ కా అమృత్ మహోత్సవ్ను తన ప్రధాన కార్యాలయంలో ఏర్పాటు చేసింది. అన్ని ప్రాజెక్టులలో ‘రన్ ఫర్ యూనిటీ’ని నిర్వహించింది. సర్దార్ వల్లభాయ్ పటేల్ జయంతిని పురస్కరించుకుని హైదరాబాద్లోని స్పోర్ట్స్ కోచింగ్ ఫౌండేషన్లో ఎన్ఎండిసి రన్ను నిర్వహించింది.
కంపెనీ సీఎండీ సుమిత్ దేబ్ ఈ సందర్భంగా తమ ఉద్యోగులతో ‘రాష్ట్రీయ ఏక్తా దివస్ ప్రతిజ్ఞ’ చేయించారు. జెండా ఊపి ‘రన్ ఫర్ యూనిటీ’ని ప్రారంభించారు. స్టూడెంట్లతోపాటు ఎన్ఎండీసీయన్లు కార్యక్రమంలో భాగమయ్యారు. ఈ రన్లో వివిధ పాఠశాలల విద్యార్థులు పాల్గొని భారత ఉక్కు మనిషి సర్దార్ వల్లభ్బాయ్ పటేల్కు నివాళులర్పించారు. ఇండియా@75ని పురస్కరించుకుని ఎన్ఎండీసీ వివిధ క్రీడలు, విద్య, సాంస్కృతిక కార్యక్రమాలను నిర్వహిస్తోంది.
ఈ సందర్భంగా, సుమిత్ దేబ్ మాట్లాడుతూ దేశ సమగ్రత పట్ల సర్దార్ వల్లభాయ్ పటేల్ నిబద్ధత అఖండ భారతదేశాన్ని నిర్మించేందుకు ఉపయోగపడిందని. ఆయన ఉక్కు సంకల్పం గొప్పదని, దీనిని ప్రేరణగా తీసుకోవాలని ఉద్యోగులను ప్రోత్సహించారు. భారతదేశం ఆజాదీ కా అమృత్ మహోత్సవ్ జరుపుకుంటున్న నేపథ్యంలో, మన జాతీయ నాయకులు కలలుగన్న భారతదేశాన్ని నిర్మించడం మన బాధ్యత అని ఆయన అన్నారు. ఆత్మనిర్భర్ భారత్ వైపు ప్రయాణంలో భాగంగా దేశ మౌలిక సదుపాయాల అవసరాలను తీర్చడంలో ఎన్ఎండీసీ కీలక పాత్ర పోషిస్తోందని సుమిత్ వివరించారు.
(Visitor Counter : 114
విద్యుత్తు మంత్రిత్వ శాఖ
స్వచ్ఛత హీ సేవా కార్యక్రమంలో భాగంగా శ్రమదానం నిర్వహించిన విద్యుత్ మంత్రిత్వ శాఖ శ్రస్వచ్ఛ భారత్ నిర్మాణానికి ప్రతి ఒక్క భారతీయుడు సహకరించాలి: కేంద్ర ఇంధన, నూతన, పునరుత్పాదక ఇంధన శాఖ మంత్రి ఆర్.కె.సింగ్
' ఏక్ తారీఖ్ ఏక్ ఘంటా ఏక్ సాథ్ ' అంటూ ప్రధానమంత్రి శ్రీ నరేంద్ర మోదీ ఇచ్చిన పిలుపు మేరకు ఇంధన మంత్రిత్వ శాఖ శ్రమదానం కార్యక్రమాలు నిర్వహించింది. కేంద్ర ఇంధన నూతన, పునరుత్పాదక ఇంధన శాఖ మంత్రి ఆర్.కె.సింగ్ కేంద్ర నాయకత్వంలో ఇంధన మంత్రిత్వ శాఖ,
మంత్రిత్వ శాఖ పరిధిలో పనిచేస్తున్న వివిధ ప్రభుత్వ రంగ సంస్థలు, సంస్థల సిబ్బంది, అధికారులు శ్రమదానంలో పాల్గొన్నారు.
పవర్ ఫైనాన్స్ కార్పొరేషన్ ప్రధాన కార్యాలయంలో జరిగిన కార్యక్రమంలో పాల్గొన్న మంత్రి అధికారులు, సిబ్బందితో స్వచ్ఛత హి సేవ ప్రతిజ్ఞ చేయించారు.
జాతిపిత మహాత్మా గాంధీ 154వ జయంతి సందర్భంగా దేశవ్యాప్తంగా చేపట్టిన స్వచ్ఛత కార్యక్రమంలో భాగంగా ఇంధన మంత్రిత్వ శాఖలో జరిగిన శ్రమదానం కార్యక్రమానికి మంత్రి నాయకత్వం వహించారు.
ఈ సందర్భంగా మాట్లాడిన మంత్రి దేశవ్యాప్తంగా జరుగుతున్న స్వచ్ఛత కార్యక్రమంలో ప్రజలు స్వచ్చందంగా పాల్గోవాలని పిలుపు ఇచ్చారు.
. “పరిశుభ్రమైన భారతదేశం నిర్మాణం కోసం జరుగుతున్న కార్యక్రమానికి సహకరించడం ప్రతి పౌరుడి బాధ్యత. ప్రజల జీవన నాణ్యత మెరుగుపరచడానికి, అభివృద్ధి చెందిన దేశంగా భారతదేశం అవతరించడానికి ప్రతి ఒక్కరూ చిత్తశుద్ధి, అంకితభావంతో పనిచేయాలి" అని మంత్రి అన్నారు.
చెత్త రహిత భారతదేశం నిర్మాణం కోసం స్వచ్ఛతా పక్వాడా 2023 అమలు జరుగుతోంది. దేశంలోని గ్రామాలు, పట్టణాలు, పాఠశాలలు, అంగన్వాడీలు, బహిరంగ ప్రదేశాలలో ప్రభుత్వ రంగ విద్యుత్ రంగ సంస్థలు వివిధ పరిశుభ్రత కార్యకలాపాలను నిర్వహించాయి.
విద్యుత్ మంత్రిత్వ శాఖ ప్రత్యేక కార్యదర్శి, ఆర్థిక సలహాదారుశ్రీ ఆశిష్ ఉపాధ్యాయ; పవర్ ఫైనాన్స్ కార్పొరేషన్ సీఎండీ , శ్రీమతి. పర్మీందర్ చోప్రా; ఎంటీపీసీ సీఎండీ , శ్రీ గురుదీప్ సింగ్; పవర్ గ్రిడ్ కార్పొరేషన్ ఆఫ్ ఇండియా లిమిటెడ్, సీఎండీ శ్రీ కె శ్రీకాంత్;పవర్ సిస్టమ్ ఆపరేషన్ కార్పొరేషన్ లిమిటెడ్ సీఎండీ శ్రీ ఎస్.ఆర్. . నరసింహన్, సీఈఏ చైర్పర్సన్ శ్రీ ఘనశ్యామ్ ప్రసాద్ ఈరోజు జరిగిన శ్రమదానం కార్యక్రమంలో పాల్గొన్నారు, విద్యుత్ మంత్రిత్వ శాఖ, మంత్రిత్వ శాఖ పరిధిలోని వివిధ సంస్థల అధికారులు కూడా ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 154.61 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 11,17,531
మొత్తం కేసుల్లో క్రియాశీల కేసులు 3.08%
ప్రస్తుత రికవరీ రేటు 95.59%
గత 24 గంటల్లో 84,825 మంది కోలుకున్నారు. దీంతో, కోలుకున్నవారి మొత్తం సంఖ్య 3,47,15,361 కు పెరిగింది.
గత 24 గంటల్లో 2,47,417 కొత్త కేసులు నమోదయ్యాయి.
రోజువారీ పాజిటివిటీ రేటు 13.11%
వారపు పాజిటివిటీ రేటు 10.80%
ఇప్పటివరకు 69.73 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
1,367
|
|
734
|
|
2
|
|
రాజస్థాన్
|
|
792
|
|
510
|
|
3
|
|
దిల్లీ
|
|
549
|
|
57
|
|
4
|
|
కేరళ
|
|
486
|
|
140
|
|
5
|
|
కర్ణాటక
|
|
479
|
|
26
|
|
6
|
|
పశ్చిమబంగాల్
|
|
294
|
|
10
|
|
7
|
|
ఉత్తరప్రదేశ్
|
|
275
|
|
6
|
|
8
|
|
తెలంగాణ
|
|
260
|
|
47
|
|
9
|
|
గుజరాత్
|
|
236
|
|
186
|
|
10
|
|
తమిళనాడు
|
|
185
|
|
185
|
|
11
|
|
ఒడిశా
|
|
169
|
|
8
|
|
12
|
|
హరియాణా
|
|
162
|
|
146
|
|
13
|
|
ఆంధ్రప్రదేశ్
|
|
61
|
|
9
|
|
14
|
|
మేఘాలయ
|
|
31
|
|
16
|
|
15
|
|
బిహార్
|
|
27
|
|
0
|
|
16
|
|
పంజాబ్
|
|
27
|
|
16
|
|
17
|
|
జమ్ము&కశ్మీర్
|
|
23
|
|
6
|
|
18
|
|
గోవా
|
|
21
|
|
19
|
|
19
|
|
మధ్యప్రదేశ్
|
|
10
|
|
10
|
|
20
|
|
అసోం
|
|
9
|
|
9
|
|
21
|
|
ఉత్తరాఖండ్
|
|
8
|
|
8
|
|
22
|
|
చత్తీస్గఢ్
|
|
5
|
|
5
|
|
23
|
|
అండమాన్&నికోబార్ దీవులు
|
|
3
|
|
0
|
|
24
|
|
చండీఘర్
|
|
3
|
|
3
|
|
25
|
|
లద్దాఖ్
|
|
2
|
|
2
|
|
26
|
|
పుదుచ్చేరి
|
|
2
|
|
2
|
|
27
|
|
హిమాచల్ప్రదేశ్
|
|
1
|
|
1
|
|
28
|
|
మణిపూర్
|
|
1
|
|
1
|
||
|
మొత్తం
|
|
5,488
|
|
2,162
రక్షణ మంత్రిత్వ శాఖ
విశాఖలోని ఐఎన్ఎస్ కళింగ వద్ద 2 మెగావాట్ల సౌర విద్యుత్ ప్లాంటు ప్రారంభం
ప్రకృతి సంరక్షణ కార్యక్రమాల్లో చురుగ్గా ఉన్న ఐఎన్ఎస్ కళింగ
సౌర విద్యుత్ను ప్రోత్సహించేందుకు కేంద్ర ప్రభుత్వం చేపడుతున్న చర్యలకు అనుగుణంగా, విశాఖపట్నంలోని ఐఎన్ఎస్ కళింగ బేస్ వద్ద 2 మెగావాట్ల సౌర విద్యుత్ ప్లాంటును వైస్ అడ్మిరల్ అతుల్ కుమార్ జైన్ ప్రారంభించారు. తూర్పు నావికాదళానికి చెందిన మరికొందరు అధికారులు ఈ కార్యక్రమంలో పాల్గొన్నారు. 2022 నాటికి 100 గిగావాట్ల సౌర విద్యుత్ సాధించాలన్నది కేంద్ర ప్రభుత్వ లక్ష్యం.
తూర్పు నావికాదళం లోనే ఈ విద్యుత్ ప్లాంటు అతి పెద్దది. దీని జీవితకాలం 25 ఏళ్లు. లాక్డౌన్ నిబంధనల సమయంలో, వివిధ సంస్థలతో కలిసి ఏపీఈపీడీసీఎల్ ప్రణాళికాబద్ధంగా ప్లాంటు పనులు చేపట్టింది. లాక్డౌన్ నిబంధనలు పాటిస్తూనే పనులు కొనసాగాయి.
ప్రకృతి పరిరక్షణ, పర్యావరణహిత చర్యల్లో తూర్పు నావికాదళం నిబద్ధతకు ఈ ప్లాంటు నిదర్శనమని వైస్ అడ్మిరల్ అతుల్ కుమార్ జైన్ అన్నారు.
ఐఎన్ఎస్ కళింగ ప్రస్తుతం Cmde రాజేశ్ దేబ్నాథ్ నేతృత్వంలో పని చేస్తోంది. 1980ల్లో ఇది ప్రారంభమైనప్పటి నుంచి పర్యావరణ పరిరక్షణకార్యక్రమాలను చురుగ్గా చేపడుతోంది. అటవీకరణ, మొక్కల పెంపకం, తీర ప్రాంత శుద్ధి కార్యక్రమాలు, భౌగోళిక వారసత్వ సంపద అయిన ఎర్రమట్టి దిబ్బల సంరక్షణ వంటి కార్యక్రమాలను ఐఎన్ఎస్ కళింగ చేపట్టింది.
(Visitor Counter : 190
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి కార్యకలాపాలు
కెఎంఎస్ సేకరణ కార్యకలాపాల సందర్భంగా రూ. 100294.26 కోట్ల ఎంఎస్పి విలువైన వరి కొనుగోలు వల్ల 70.35లక్షల మంది రైతులకు లబ్ధి
సుమారు 1600518 మంది రైతులకు లబ్ధి చేకూరుస్తూ రూ. 24063.30 కోట్ల విలువ గల 8219567 కాటన్ బేళ్ళను సేకరణ
న్యూఢిల్లీ, జనవరి 9, ః ప్రస్తుతం అమలులో ఉన్న కనీస మద్దతు ధరల పథకానికి అనుగుణంగా రైతుల నుంచి ఖరీఫ్ 2020-21 పంటలను ఈ ఖరీఫ్ మార్కెటింగ్ సీజన్లో ప్రభుత్వం సేకరిస్తోంది.
ఖరీఫ్ 2020-21 వరి పంట సేకరణ సాఫీగా సాగుతోంది. సేకరణ చేస్తున్న రాష్ట్రాలు, కేంద్ర పాలిత ప్రాంతాలైన పంజాబ్, హర్యానా, ఉత్తర్ ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్ము, కాశ్మీర్, కేరళ, గుజరాత్, ఆంధ్రప్రదేశ్ నుంచి 8.01.2021 వరకు దాదాపు 531.22 లక్షల మెట్రిక్ టన్నుల వరిని కొనుగోలు చేయడం జరిగింది. ఇది గత ఏడాది ఇదే కాలానికి సంబంధించిన 420.51 లక్షల మెట్రిక్ టన్నుల కన్నా 26.32% ఎక్కువ. మొత్తం 531.22 లక్షల మెట్రిక్ తన్నులలో పంజాబ్ ఒక్క రాష్ట్రమే 202.77 లక్షల మెట్రిక్ టన్నుల మేరకు దోహదం చేసింది, అంటే మొత్తం సేకరణలో 38.17 శాతం.
సాగుతున్న ఖరీఫ్ మార్కెటింగ్ సీజన్ సేకరణ కార్యకలాపాలలో సుమారు 70,35 లక్షలమంది రైతులు కనీస మద్దతు ధర విలువ ప్రకారం రూ.100294.26 కోట్ల రూపాయిల మేరకు లబ్ధిపొందారు.
అంతేకాకుండా, రాష్ట్రాల నుంచి వచ్చిన ప్రతిపాదనల ఆధారంగా, 2020 ఖరీఫ్ మార్కెటింగ్ సీజన్లో 51.66 లక్షల మెట్రిక్ టన్నుల పప్పు ధాన్యాలు, నూనె గింజలను తమిళనాడు, కర్నాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్రప్రదేశ్ నుంచి ధరల మద్దతు పథకం కింద సేకరణలు చేశారు. దీనికి అదనంగా 1.23 లక్షల మెట్రిక్ టన్నుల కొబ్బరిని ఆంధ్రప్రదేశ్, కర్నాటక, తమిళనాడు, కేరళ నుంచి సేకరించడానికి ఆమోదం తెలిపింది. ఇతర రాష్ట్రాలు, కేంద్ర పాలిత ప్రాంతాలకు వారి నుంచి 2.50 లక్షల మెట్రిక్ టన్నుల పప్పుధాన్యాలు, నూనె విత్తనాలు, కొబ్బరిని ధరల మద్దతు పథకం కింద 2020-2021 రబీ మార్కెటింగ్ సీజన్లో గుజరాత్, తమిళనాడులలో కొనుగోలు చేసేందుకు ఆమోదం తెలిపింది. ఇతర రాష్ట్రాల నుంచి ప్రతిపాదనలు అందుకున్న అనంతరం 2020-21 సంవత్సరానికి నాణ్యతను పరీక్షించిన పంటలు నోటిఫై చేసిన కాలంలో మార్కెట్ ధరలు- కనీస మద్దతు ధర కన్నా తక్కువగా ఉంటే, కనీస మద్దతు ధర కింద రాష్ట్ర నామినేటెడ్ సేకరణ ఏఎన్సీల ద్వారా కేంద్ర నోడల్ ఏజెన్సీలు ఆయా రాష్ట్రాలు/ కేంద్ర పాలిత ప్రాంతాలలో నమోదు చేసుకున్న రైతుల నుంచి నేరుగా సేకరించడం జరుగుతుంది.
నోడల్ ఏజెన్సీల ద్వారా ప్రభుత్వం 8.01.2021 వరకు రూ. 1511.51 కోట్ల విలువైన 282535.73 మెట్రిక్ టన్నుల పెసరపప్పు, మినప పప్పు, వేరుశనగకాయలు, సోయా బీన్ గింజలను తమిళనాడు, మహారాష్ట్ర, గుజరాత్, హర్యానా, రాజస్థాన్లలో 150743మంది రైతులకు లబ్ధి చేకూర్చారు.
అలాగే, 8.01.2021 వరకు కర్నాటక, తమిళనాడులోని 3961 మంది రైతులకు లబ్ధి చేకూరుస్తూ రూ. 52.40 కోట్ల కనీస మద్దతు ధర విలువ కలిగిన 5089 మెట్రిక్ టన్నుల కొబ్బరిని కొనుగోలు చేశారు.గత ఏడాది ఇదే కాలంలో 293.34 మెట్రిక్ టన్నుల కొబ్బరిని సేకరించారు. ఉత్పత్తి చేస్తున్న రాష్ట్రాలలో కొబ్బరి,మినపపప్పు ధరలు కనీస మద్దతు ధర కన్నా ఎక్కువగా ఉన్నాయి. ఆయా రాష్ట్రాలు నిర్ణయించిన తేదీలను అనుసరించి ఖరీఫ్ పప్పు ధాన్యాలు, నూనె గింజల రాకను బట్టి సేకరణకు అవసరమైన ఏర్పాట్లు ఆయా రాష్ట్ర ప్రభుత్వాలు, కేంద్ర పాలిత ప్రాంతాలు చేయనున్నాయి.
పత్తి విత్తనాల సేకరణ కార్యకలాపాలు పంజాబ్, హర్యానా, రాజస్థాన్, మధ్య ప్రదేశ్, తెలంగాణ, ఆంధ్ర ప్రదేశ్, మహారాష్ట్ర, గుజరాత్, ఒడిషా రాష్ట్రాలలో సాఫీగా కొనసాగుతున్నాయి. దాదాపు 1600518 మంది రైతులకు లబ్ధి చేకూరుస్తూ 8.01.2021 వరకు రూ. 24063.30 కోట్ల విలువ గల 8219567 కాటన్ బేళ్ళను సేకరించారు.
రక్షణ మంత్రిత్వ శాఖ
సైన్యం ఎదుట లొంగిపోయిన ఉల్ఫా అగ్రనేత ద్రిష్టి రాజ్ఖోవా
సైనిక నిఘా వర్గాల వేగవంతమైన, చక్కటి ప్రణాళికతో ఉల్ఫాకి గట్టి ఎదురుదెబ్బ తగిలింది. ఉల్ఫాకి చెందిన కరడుగట్టిన అగ్రనేత ద్రిష్టి రాజ్ఖోవా, మేఘాలయ-అసోం-బంగ్లాదేశ్ సరిహద్దులో భారత సైన్యం ఎదుట లొంగిపోయాడు. అతనితోపాటు నలుగురు అనుచరులు వేదాంత, యాసిన్, రూప్జ్యోతి, మిధున్ కూడా లొంగిపోయారు. వారి నుంచి భారీ స్థాయిలో ఆయుధాలను సైన్యం స్వాధీనం చేసుకుంది.
గత 9 నెలలుగా సైన్యం అవిశ్రాంతంగా కొనసాగించిన ప్రయత్నాల ఫలితమే ఈ ఆపరేషన్.
ద్రిష్టి రాజ్ఖోవా, చాలాకాలంగా వాంటెడ్ జాబితాలో ఉన్న వ్యక్తి. అనుచరులతో కలిసి దిగువ అసోంలో అనేక కార్యకలాపాలు నిర్వహించాడు. ఈ లొంగుబాటుతో ఉల్ఫాకి కోలుకోలేని దెబ్బేకాదు, ఆ ప్రాంతంలో శాంతి ఉదయిస్తుంది. ఈ ప్రాంతంలో శాంతి స్థాపనకు సైన్యం ఎప్పటికీ కట్టుబడి ఉంటుందన్న విషయాన్ని ఈ ఆపరేషన్ మరోమారు రుజువు చేసింది.